CELEX: 31987R3466
Language: el
Date: 1987-11-17 00:00:00
Title: Κανονισμός (ΕΟΚ) αριθ. 3466/87 του Συμβουλίου της 17ης Νοεμβρίου 1987 για την τροποποίηση του κανονισμού (ΕΟΚ) αριθ. 985/68 περί καθορισμού των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος

Avis juridique important

|

31987R3466

Κανονισμός (ΕΟΚ) αριθ. 3466/87 του Συμβουλίου της 17ης Νοεμβρίου 1987 για την τροποποίηση του κανονισμού (ΕΟΚ) αριθ. 985/68 περί καθορισμού των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος  

Επίσημη Εφημερίδα αριθ. L 329 της 20/11/1987 σ. 0008 - 0008 Φινλανδική ειδική έκδοση: Κεφάλαιο 3 τόμος 24 σ. 0192  Σουηδική ειδική έκδοση: Κεφάλαιο 3 τόμος 24 σ. 0192 

***** ΚΑΝΟΝΙΣΜΟΣ (ΕΟΚ) αριθ. 3466/87 ΤΟΥ ΣΥΜΒΟΥΛΙΟΥ  της 17ης Νοεμβρίου 1987  για την τροποποίηση του κανονισμού (ΕΟΚ) αριθ. 985/68 περί καθορισμού των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 773/87 (2), και ιδίως το άρθρο 6 παράγραφος 6,  την πρόταση της Επιτροπής,  Εκτιμώντας ότι το άρθρο 8 παράγραφος 4 του κανονισμού (ΕΟΚ) αριθ. 985/68 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 1897/87 (4), προβλέπει ότι η ενίσχυση στην ιδιωτική αποθεματοποίηση χορηγείται για το βούτυρο που παράγεται στην Κοινότητα και ανταποκρίνεται στις απαιτήσεις που προβλέπονται για το βούτυρο που προσφέρεται στην παρέμβαση· ότι, μετά από την τελευταία τροποποίηση του εν λόγω κανονισμού, το αλατισμένο βούτυρο αποκλείεται από το καθεστώς των ενισχύσεων στην ιδιωτική αποθεματοποίηση από την 1η Ιουλίου 1987, μολονότι αυτός ο τύπος βουτύρου μπορεί, κατά τη διάρκεια μεταβατικής περιόδου, να προσφέρεται στην παρέμβαση· ότι οι λόγοι που δικαιολογούν την κατάργηση της δυνατότητας να πωλείται το αλατισμένο βούτυρο στην παρέμβαση δεν ισχύουν στην περίπτωση της ιδιωτικής αποθεματοποίσης· ότι πρέπει, κατά συνέπεια, να τροποποιηθεί ο κανονισμός (ΕΟΚ) αριθ. 985/68 προκειμένου να επανεισαχθεί η δυνατότητα να προβλέπονται μέτρα ενισχύσεως στην ιδιωτική αποθεματοποίηση για το αλατισμένο βούτυρο, ισχύοντα από την ίδια ημερομηνία με εκείνη του κανονισμού (ΕΟΚ) αριθ. 1897/87,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 8 παράγραφος 4 του κανονισμού (ΕΟΚ) αριθ. 985/68 προστίθεται το ακόλουθο εδάφιο:  «Ωστόσο, οι οργανισμοί παρέμβασης των κρατών μελών μπορούν επίσης να συνάπτουν συμβάσεις για βούτυρο που παράγεται στην Κοινότητα από γλυκιά κρέμα και έχει ελάχιστη περιεκτικότητα κατά βάρος σε βουτυρικές λιπαρές ουσίες 80 %, μέγιστη περιεκτικότητα κατά βάρος σε νερό 16 %, και μέγιστη περιεκτικότητα κατά βάρος σε αλάτι 2 % ».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 17 Νοεμβρίου 1987.  Για το Συμβούλιο  Ο Πρόεδρος  L. TOERNAES  (1) ΕΕ αριθ. L 148 της 28. 6. 1968 σ. 13.  (2) ΕΕ αριθ. L 78 της 20. 3. 1987, σ. 1.  (3) ΕΕ αριθ. L 169 της 18. 7. 1968, σ. 1.  (4) ΕΕ αριθ. L 182 της 3. 7. 1987, σ. 35.